spatiering
Spatiering er en typografisk fremhævelse af ord ved hjælp af øget afstand mellem bogstaverne. Spatiering bruges ofte til fremhævelse af navne og til udligning af versaler i overskrifter. Også udligning eller harmonisering af en satsmængde kaldes spatiering.
I blysats harmoniserede man afstandene mellem bogstaver med tynde plader af jern eller kobber, såkaldte "spatier", af varierende tykkelse, der måles i punkt. I fotosats og digitale satssystemer er der program-mer til automatisk spatiering.